એક માતા તરીકે વધારાની જવાબદારી કેવી રીતે સંભાળે છે તે અંગે વાત કરતાં કરીના કહે છે કે આ વ્યક્તિમાં આવેલું શાનદાર પરિવર્તન છે, કારણ કે જ્યારે તમે માતા બનો છો ત્યારે બધું જ પ્રાકૃતિક રીતે થતું હોય છે, બધું જૈવિક રીતે થાય છે. મારી સાથે પણ એવું જ થયું. આજે હું ખૂબ જ ખુશ છું. હું પહેલાંથી જ આ પ્રકારના સમયની ઇચ્છા રાખતી હતી. કરણ જોહરે એક શોમાં કહ્યું હતું કે કરીના પ્રેગ્નન્સી દરમિયાન ફેશનેબલ બની ગઇ છે. આ અંગે વાત કરતાં તે કહે છે કે લોકો સ્ટાર પર પ્રેશર નાખે છે કે જ્યારે તમે એરપોર્ટથી બહાર નીકળો ત્યારે ડિઝાઇનર વસ્ત્રો જ પહેરો. આ એકદમ અનનેચરલ છે. હું બહાર જતી વખતે ક્યારેય વિચારતી નથી કે મેં કેવા પ્રકારનાં કપડાં પહેર્યાં છે. હું એવી અભિનેત્રી નથી, જેની પાસે ૩૦ ડ્રેસ હોય અને તે રોજ એક નવો ડ્રેસ પહેરે. હુું એરપોર્ટ પરથી ટ્રેક પેન્ટ અને સ્વેટ શર્ટ પહેરીને નીકળી શકું છું. •